141. löggjafarþing 2012–2013.

Þingskjal 429 — 371. mál.

Fyrirspurn

til fjármála- og efnahagsráðherra um verð og álagningu á efni til raforkuflutnings.

Frá Jóni Bjarnasyni.

1.	Hver er álagning í vörugjöldum og öðrum innflutningsgjöldum og virðisaukaskatti á línur og efni til rafstrengja í jörð?

2.	Hvert er verð á kílómetra í jarðstrengjum annars vegar og loftlínum hins vegar eftir flutningsgetu?

3.	Hver eru tilsvarandi innflutningsgjöld, tollar, virðisaukaskattur og önnur gjöld á flutn
ingslínur raforku með loftstreng?

4.	Ef hér er mismunun á eða ef ríkið innheimtir veruleg gjöld af rafflutningsefni, stendur til að það verði lagfært eða gjöldin lækkuð?

Skriflegt svar óskast.

Greinargerð.

Á síðustu árum hefur verið lögð aukin áhersla á að leggja raflínur í jörð frekar en með loftlínum. Það er bæði umhverfisvænna og í því felst meira afhendingaröryggi.

Fram hefur komið að Rarik leggur nánast alfarið raflínur í jörð við endurnýjun lagna og þrífösun rafmagns. Verð, álagning og önnur gjöld skipta hér miklu máli, ekki síst fyrir hag
kvæmni og jafnræði í flutningsleiðum og hröðun í þrífösun rafmagns í dreifbýli og þéttbýli.